**ΣΧΕΔΙΟ ΨΗΦΙΣΜΑΤΟΣ**

Όλοι εμείς που συμμετέχουμε στη διαμαρτυρία εκφράζουμε την οργή μας για το θλιβερό γεγονός στα Τέμπη, που στοίχισε τη ζωή 57 νέων παιδιών.

Αποδεικνύεται ότι η απαξίωση των Ελληνικών σιδηροδρομικών μεταφορών ήταν διαρκής και γνωστή. Δεν ήταν μόνο ένα ανθρώπινο λάθος ούτε τυχαίο γεγονός προειδοποιήσει προ πολλού τα συνδικαλιστικά όργανα αλλα προδιαγεγραμμένο έγκλημα, για το οποίο είχαν προειδοποιήσει συνδικαλιστικά όργανα των σιδηροδρομικών.

Την ευθύνη έχουν όλες οι μέχρι τώρα κυβερνήσεις που εφαρμόζοντας τις οδηγίες της Ε.Ε. ιδιωτικοποιησαν, κατακερμάτισαν και ξεπόυλησαν τον ΟΣΕ, που απάλλαξαν τον επενδυτή από τα χρέη του και τα φόρτωσαν στον Ελληνικό λαό. Αποδείχθηκε περίτρανα ότι κέρδη και ζωής δεν συμβιβάζονται.

Το ίδιο συμβαίνει και με άλλα κοινωνικά αγαθά. Το ρεύμα, την ενέργεια τα νοσοκομεία, τα λιμάνια, την κατοικία, με αποκορύφωμα την ιδιωτικοποίηση και του νερού, με το πρόσφατο νομοσχέδιο που κατατέθηκε για ψήφιση. Δεν ανεχόμαστε να χυθεί άλλο αίμα του λαού στο βωμό των κερδών.

Δεν ανεχόμαστε άλλο να αντιμετωπίζονται οι ανάγκες μας σαν βαρίδι για την κερδοφορία των επιχειρηματικών ομίλων. Η μόνη ελπίδα για να παρθούν μέτρα προστασίας της υγείας και της ζωής του λαού από αυτούς που έχουν την εξουσία στα χέρια τους είναι οι παλλαϊκές κινητοποιήσεις, όπως αυτές εκφράστηκαν τις τελευταίες ημέρες.

Απαιτούμε:

Να μη παραγραφεί το έγκλημα

Να διερευνηθούν σε βάθος τα αίτια του δυστυχήματος ώστε να μη ξανασυμβεί.

Να παρθούν όλα τα μέτρα ασφαλείας για την υγεία των εργαζομένων και του λαού, παντού, γιατί η ζωή δεν είναι αναλώσιμη.

Να παρθούν όλα τα μέτρα για την ασφάλεια των παιδιών μας στα σχολεία.

Καμία ιδιωτικοποίηση των κοινωνικών αγαθών,

Να μη ιδιωτικοποιηθεί το παιδοογκολογικό τμήμα του Νοσοκομείου Παίδων ΑΓΙΑ ΣΟΦΙΑ.

Δεν πάμε κι όπου βγει. Βγαίνουμε στο δρόμο.